tomron87/hebrew-wikipedia-sentences-corpus huggingface dataset:
היא מספרת על ימי ילדותה בתקופת השואה, כיצד ניצלה מהנאצים, עלתה לארץ, שירתה בצבא, קיבלה כספי שילומים ולבסוף החליטה ללמוד להיות אחות.
בהמשך מספרת הדמות על חלום שחלמה בעקבות קריקטורה אנטישמית שהתפרסמה, ובו חזרה לילדותה ונמלטה מהנאצים.
בשלב זה מסתיים המונולוג והמראיין, אברהם הפנר, מתחיל בדיאלוג פוליטי עם דמותה של רוזן.
בדיאלוג אומרת דמותה של רוזן כי סופו של העם היהודי ומדינת ישראל קרב.
בסיומו של החלק הראשון רוזן מדברת ישירות אל המצלמה ומדברת על הסרט שאנחנו- הקהל- עומדים לראות.
היא מספרת בהגחכה על דעותיו ואמונותיו הפוליטיות של הפנר שמשתקפות, לדבריה, בסרט שעומד להיות מוקרן.
היא חותמת את חלקו הראשון של הסרט באומרה שכל מה שיהיה בהמשך הסרט הוא לא באמת החרדות והחלומות של הפנר.
דמותה של רוזן אומרת שהיא- היא החלום שלו.
חלקו השני של הסרט הוא דרמה עלילתית המספרת את סיפורם של אב ובנו.
גיא, הבן, הוא חייל קרבי המשרת בגדה.
לאורך הסרט הוא נקלע לשני מקרים של התקלות בפורעים ערבים.
במקרה הראשון הוא רודף אחר מיידי אבנים.
כשהוא משיג אותו ותופס אותו, הוא רואה שמכנסיו רטובים משתן.
במקרה השני גיא מסייר עם היחידה שלו בכפר ערבי עוין, כאשר חבורת מפגינים אלימה תוקפת אותם.
גיא רודף אחרי אחד המפגינים, ולבסוף הוא משיגו ומכה אותו עד זוב דם.
בהמשך הסרט מתואר בוקר שגרתי בחייו של אביו של גיא (אילן דר), ששמו אינו ידוע.
האב מתעורר מחלום בלהות, פותח בשגרת הבוקר שלו ויוצא לעבודתו כרופא.
ליד המכונית מחכה לו דמותה של עליזה רוזן- אחות במקצועה- והוא נותן לה "טרמפ" לבית החולים.
בזמן הנסיעה השניים משוחחים- דמותה של רוזן מבחינה שמשהו אינו כשורה עם אביו של גיא, והוא מספר לה שהוא לא ישן בלילות בגלל שבנו משרת בגדה.
השניים מגיעים לבית החולים, מופתעים לגלות שגיא עומד בחניה, לבוש מדים, וממתין.
דמותה של עליזה רוזן נפרדת לשלום מאביו של גיא והולכת לדרכה.
אביו של גיא יוצא מהמכונית ושואל את בנו מה הוא עושה כאן.
הבן מספר לאביו שהוא הרג היום אישה.
"מה קרה?" מתאפיין במוטיב מרכזי של חלום בתוך חלום.
בחלקו העלילתי של הסרט, כל אפיזודה מתחילה כאשר הדמות מתעוררת מחלום.
מוטיב זה קשור ומושפע מחלקו הראשון, המוקומנטרי, של הסרט, ובו דמותה של עליזה רוזן מקבילה את מצבה הנפשי ל"חלום בתוך חלום".
הוא סרט קומדיה מטורפת משנת 1972, בבימויו של פיטר בוגדנוביץ' ובכיכובם של ברברה סטרייסנד וראיין אוניל.
הסרט הוא קומדיה של טעויות, הנוצרת מהבלבול בין ארבעה תיקי מסע זהים.
אל מלון "בריסטול" בסן פרנסיסקו מגיעים ארבעה אורחים, המצוידים בתיקי מסע בצבע אדום משובץ, זהים בצורתם החיצונית:
המוזיקולוג ד"ר הווארד בניסטר (ראיין אוניל) מחזיק בתיק המסע שלו אבני בזלת, המשמשות אותו במחקר שהוא עוסק בו.
הווארד הגיע לסן פרנסיסקו מאיווה, לכנס שבו יתמודד על מלגה מטעם קרן לראבי, שבראשה עומד פרדריק לראבי (אוסטין פנדלטון).
מולו מתמודד על המלגה יו סימון (קנת מרס), קרואטי יהיר ומניפולטיבי.
אל הווארד נלווית ארוסתו יוניס ברנס (מדלין קאן) השתלטנית והמעצבנת.
"מר סמית'" (מייקל מרפי) נושא בתיקו מסמכים סודיים ביותר של הממשל.
עוקב אחריו "מר ג'ונס", הרוצה להחזיר מסמכים אלה לממשל.
ג'ודי מקסוול (ברברה סטרייסנד) נושאת בתיק המסע שלה את בגדיה, וגם מילון גדול.
בכל מקום שבו ג'ודי עוברת מתרחשות צרות.
ג'ודי מגלה עניין רב בהווארד, נגד רצונו.
ג'ודי עברה קולג'ים רבים, שבהם למדה שלל מקצועות וצברה ידע רב, אך לא סיימה לימודיה.
גברת ואן הוסקינס (מייבל אלברטסון), זקנה עשירה, נושאת בתיק המסע שלה את תכשיטיה הרבים.
פריץ, פקיד הקבלה, זומם לשדוד אותם ממנה, בעזרתו של קצין הביטחון של המלון.
כל הארבעה משתכנים בחדרים סמוכים בקומה 17 של המלון.
בארוחת ערב שעורכת קרן לראבי מצליחה ג'ודי, המתחזה ליוניס, להבטיח להווארד את המלגה שאליה חתר.
הניסיון של עובדי המלון לשדוד את תיקה של גברת ואן הוסקינס, והניסיון של מר ג'ונס להשיג את תיקו של מר סמית גורמים להעברתם של תיקים מחדר לחדר, לעיתים בכוונה ולעיתים בטעות, וכתוצאה מכך מגלים מחזיקי התיקים שבידם תיק שאינו נכון.
כל האורחים, יחד עם התיקים שבידיהם, מגיעים למסיבה בביתו של פרדריק לראבי, שם מנסים אחדים, תוך איום בנשק, לשים יד על התיקים החשובים להם – התיק עם התכשיטים והתיק עם המסמכים הסודיים.
ג'ודי והווארד מצליחים לברוח עם ארבעת התיקים באמצעות תלת-אופן ששימש שליח שהגיע למקום.
אחריהם יוצאים כל האחרים, למרדף ברחובות סן פרנסיסקו התלולים.
במהלך המרדף מחליפים ג'ודי והווארד את התלת-אופן ב"חיפושית", והמרדף מסתיים כאשר כל המכוניות המשתתפות בו נופלות למימי מפרץ סן פרנסיסקו.
כל המשתתפים במרדף שנמשו מהים על ידי המשטרה, מובאים לדיון בפני השופט מקסוול (ליאם דאן), המתגלה כאביה של ג'ודי.
בסופו של דבר הכל בא על מקומו בשלום: גברת ואן הוסקינס משתמשת בכספי הפרס שהבטיחה למי שישיב את תכשיטיה כדי לכסות על כל הנזקים שג'ודי והווארד גרמו במהלך המרדף, המסמכים הסודיים מוחזרים לממשל, ג'ודי חושפת את סימון כנוכל, שהציג מחקר של אחר כמחקר שלו, ובכך גורמת למתן המלגה להווארד.
יוניס עוזבת את הווארד לאחר שפרדריק התאהב בה, וג'ודי מכריזה על ניסיון נוסף שלה לסיים את לימודיה, הפעם בקונסרבטוריון באיווה שבו מלמד הווארד.
הסרט מסתיים בטיסה לאיווה, שבמהלכה ג'ודי והווארד מתנשקים שוב, לצלילי סרט מצויר של באגס באני, שנתן לסרט את שמו.
ראיין אוניל: ד"ר הווארד בניסטר, מוזיקולוג.
מדלין קאן: יוניס ברנס, ארוסתו של הווארד בניסטר.
קנת מרס: יו סימון, מוזיקולוג המתחרה בהווארד על מלגה.
אוסטין פנדלטון:פרדריק לראבי, ראש קרן לראבי
מייקל מרפי: מר סמית, המחזיק בתיקו מסמכים סודיים ביותר.
פיליפ רות': מר ג'ונס, העוקב אחר מר סמית כדי להחזיר לממשל את המסמכים שבידיו.
מייבל אלברטסון: גברת ון הוסקינס, זקנה עשירה.
לדברי הבמאי, פיטר בוגדנוביץ', הסרט הוא מחווה לסרט "צער גידול חיות" משנת 1938, בכיכובם של קתרין הפבורן וקרי גראנט.
הסרט "צער גידול חיות" עוסק בפלאונטולוג החותר לקבל מלגה ועומד להתחתן, אך יום קודם לכן פוגש באישה צעירה המובילה אותו לשלל צרות, שבסופן הוא מתאהב בה.
רעיונות דומים נמצאים בבסיס הסרט "מה נשמע, דוק?".
בסרט "מה נשמע, דוק?" יש שלל מחוות לסרטים נוספים:
בסיום הסרט אומרת ג'ודי להווארד: "לאהוב משמעותו לעולם לא לומר שאתה מצטער" – זהו ציטוט מהסרט "סיפור אהבה", שבו כיכב ראיין אוניל שנתיים קודם לכן.
הווארד מגיב על כך במילים: "זה המשפט המטופש ביותר ששמעתי".
שמו של הסרט "מה נשמע, דוק?", הוא משפט מפורסם שאומר באגס באני בסרטים המצוירים העוסקים בו, ובפרט זהו שמו של סרט מצויר משנת 1950, סרט המופיע בסצנת הסיום של הסרט שלפנינו.
סרטי באגס באני מתאפיינים במרדפים רבים, בדומה למרדף בלב הסרט שלפנינו.
במהלך הסרט הווארד מוצא עצמו על גג המלון, שם נמצא פסנתר כנף מכוסה בסדין עקב שיפוצים שנערכים בגג.
הווארד מתחיל לנגן בפסנתר, ומגלה שמתחת לסדין נמצאת ג'ודי, והשניים שרים יחד את השיר "בחלוף הזמן" מתוך הסרט "קזבלנקה", לאחר שג'ודי אומרת להווארד, "נגן זאת, סם" – משפט נודע מתוך "קזבלנקה".
תחילתו של מרדף המכוניות שבסרט היא פרודיה על מרדף דומה בסרט "בוליט" משנת 1968.
בסיום המרדף מוצאים עצמם כל משתתפיו במימי מפרץ סן פרנסיסקו.
כל המכוניות שוקעות, מלבד ה"חיפושית" של ג'ודי והווארד, שצפה על פני המים – יכולת של ה"חיפושית" שהופיעה בסרטי פרסומת של היצרן.
שיר הפתיח של הסרט הוא "You're the Top" , מתוך המחזמר "Anything Goes" משנת 1934
אתר הצילום העיקרי של הסרט הוא העיר סן פרנסיסקו.
"מלון בריסטול", שבו מתרחש חלק ניכר מהסרט, צולם במלון "הילטון" בעיר.
מרדף המכוניות צולם ברחובות התלולים של סן פרנסיסקו.
סצנת "לוח הזכוכית" צולמה בפינת הרחובות בלבואה והשדרה ה-23 ברובע ריצ'מונד.
בדרכן עברו המכוניות במדרגות בפארק אלטה פלאזה, וגרמו להן נזק שסימניו ניכרים עד היום.
חלק מהסרט צולם בפאראמוס שבניו ג'רזי.
הסרט זכה להצלחה קופתית, והכנסותיו בארצות הברית, 66 מיליון דולר, מיקמו אותו במקום השלישי מבחינת הכנסות לשנת 1972, לאחר "הסנדק", ו"הרפתקה בפוסידון".
תסריטאי הסרט זכו בשנת 1973 בפרס מטעם "איגוד התסריטאים האמריקאי" לקומדיה הטובה ביותר שנכתבה ישירות לקולנוע.
מכון הסרטים האמריקאי שיבץ את הסרט במקום ה-61 ברשימת מאה הקומדיות הטובות ביותר, ובמקום ה-68 ברשימת מאה הסרטים הרומנטיים הטובים ביותר.
הייתה תוכנית בידור סאטירית ישראלית בהנחיית רועי בר נתן, ששודרה בערוץ עשר בין השנים 2011–2018. החל מהעונה השמינית, שעלתה ב-17 באוקטובר 2018, התוכנית משודרת בכאן 11.
בתחילה שודרה "מה נסגר?" כחלק ממגזין החדשות השבועי של חדשות 10 "השבוע" ואורך כל תוכנית היה כ-15 דקות, אך עם הזמן צברה הפינה פופולריות ובמאי 2011 הפכה לתוכנית המשודרת באופן עצמאי.
על אף שהמנחה בר-נתן הודיע על הצטרפותו לתוכנית "ארץ נהדרת" בערוץ 2, חודשה "מה נסגר?" לעונות נוספות בזמן פגרות השידור של "ארץ נהדרת".
העונה השישית והשביעית של התוכנית אף שודרה במקביל להפקת העונה ה-14 וה-15 של "ארץ נהדרת", וגם עונתה השמינית משודרת במקביל לשידורי העונה ה-16 של ארץ נהדרת.
ב-16 בספטמבר 2018 פורסם שהתוכנית תעבור לכאן 11 מערוץ עשר אחרי 7 עונות בעקבות מיזוג רשת וערוץ עשר.
ערוץ עשר ויתר ללא תמורה על זכויות השידור של התוכנית החל מהעונה השמינית שעברו לידי "כאן" בשל חוב למפיק התוכנית.
כמעט כל פרקי העונה השמינית זמינים לצפייה בעמוד היוטיוב של כאן.
ב-17 באוקטובר 2018 עלתה לשידור העונה השמינית של התוכנית, בכאן 11, עם מספר פינות קבועות מהעונות הקודמות (בעיקרן: "הסצנה האמינה", "מה X ראה השבוע בטלוויזיה", "מה נסגר עם ערוץ 24") ומספר פינות חדשות (בהן "מה שווה הארכיון אם אנחנו לא שולטים בו?" ו"מה נחקר?").
ב-25 בספטמבר 2019 שודרה תוכנית אקסטרה עם קטעים שלא נכנסו לעונה.
ב-18 בדצמבר 2019 נודע כי העונה השמינית של התוכנית הייתה עונתה האחרונה, ו"כאן 11" החליטה שלא להפיק עונה נוספת.
התוכנית מבוססת על פורמט התוכנית האמריקאית "מרק הוליוודי" של , ומציגה קטעים ששודרו בטלוויזיה הישראלית בשבוע החולף תוך התייחסות הומוריסטית ופרודית למתרחש בהם, לרוב באמצעות טקסטים קצרים בין קטע לקטע.
מקורם של רבים מהקטעים בתוכנית הוא ערוצי שוליים כדוגמת ערוץ ההידברות והערוץ המקומי, אך היא מרבה לכלול גם קטעים מתוכניות בוקר בערוצים המסחריים ומערוץ 24. רבים מהקטעים לועגים לתקלות בשידור ולתוכניות אזוטריות, כמו גם למנחים ולמגישים שמתנהגים באופן שאינו הולם את הסיטואציה.
עם זאת הפכו אחדים ממנחים אלו במידה מסוימת לכוכבי התוכנית ואף הוזמנו להתארח בה.
בעונה הרביעית השתתפו בתוכנית הקומיקאים יעל פוליאקוב ואילן פלד ביצירת מערכוני פרודיה ונונסנס ששולבו ברצף הקטעים הרגיל.
המערכונים דימו תוכניות טלוויזיה פיקטיביות, כדוגמת תוכנית הכישרונות "אוקראינה מולטי טאלנט", תוכנית המדע הבדיוני "Missions im Space" ועוד.
בעונה השישית הופיעו בתוכנית מערכונים דמויי תוכניות טלוויזיה בכיכובם של הקומיקאים ירמי שיק בלום, ליאור אמסטרדמסקי ואחרים.
החל מהעונה השישית מדי תוכנית מצטרפים מספר אורחים קבועים להובלת פינות (לרבות יונתן אמירן, אסף לביא הראל, או אורי ברד).
לקראת סוף התוכנית עולים חברי ההפקה והקהל שהצטרף לאולפן.
ב-16 בספטמבר 2018 פורסם כי התוכנית צפויה לעבור לכאן 11 ובעונה השמינית שלה ישולבו פינות חדשות, לצד פינות מעונותיה הקודמות.
התוכנית זכתה לתשבחות על גישתה האינטליגנטית ועל הימנעותה מגימיקים בשידור, ובייחוד לגבי אופן ההנחיה של בר-נתן.
המערכונים של פלד ופוליאקוב זכו אף הם לשבחים ממבקרי הטלוויזיה.
סיבה זאת, לצד העלות הנמוכה של הפקת התוכנית בתקופה בה היה ערוץ 10 שרוי במשבר כלכלי, הביאו לשידור העונות הנוספות.
על אף מגמתה הבידורית של התוכנית, מספר קטעים ששודרו בה עוררו ביקורת ציבורית ותקשורתית לאחר שנחשפו בהם התנהגויות שנתפסו כבלתי ראויות לשידור.
קטע מתוך התוכנית "ערב חדש" ששודר בעונתה הראשונה של התוכנית והציג עובדת בתוכנית שותה חלב מעטינים של עז עורר ביקורת בשל הקונוטציות המיניות שהעלה; קטעים מתוכניות בוקר בהנחייתן של דנה רון ושירה פליקס בוקרו בשל מה שנתפס כחוסר רגישות בוטה של המראיינות.
מָה עוֹשׂוֹת הָאַיָּלוֹת, הוא כותר ספר שירי ילדים מפרי עטה של המשוררת הישראלית לאה גולדברג.
שם הכותר נלקח ממילותיו הראשונות של השיר הראשון שנכלל בספר זה.
הספר אויר על ידי המאייר והצייר אריה נבון.
בשנת 2020 ספריית הפועלים הוציאה לאור מהדורה חדשה עם איורים של מרב סלומון, עמית טריינין, שירז פומן, ענת ורשבסקי ונעם וינרר.
הוא נועד לילדים והתאמתו לתוכנית הלימודים בגנים ובבתי הספר ניצבה לנגד עיניהם של עורכיו, בהם כנראה לאה גולדברג.
נושא עיקרי בו הטבע: עונות השנה, המאורות, הים, החי והצומח של ארץ ישראל.
"מָה עוֹשׂוֹת הָאַיָּלוֹת"- הולחן על ידי יוני רכטר וגם על ידי אריה לבנון ודורי פרנס
"אַרְנָבוֹת מִשּׁוֹקוֹלַד" - הולחן על ידי קורין אלאל ודורי פרנס
"הַיָּרֵחַ הַצָּהֹב" - הולחן על ידי רבקה גוילי ודורי פרנס
"הַיּוֹרֶה" - הולחן על ידי דתיה בן דור.
"מְצִיאָה" - הולחן על ידי דניאל סמבורסקי
"רוּחַ" - הולחן על ידי יואל ולבה
"פִּזְמוֹן לַיָּקִינְטוֹן" - הולחן על ידי רבקה גוילי
"הָאָדוֹן חֲלוֹם" - הולחן על ידי דורי פרנס
"שִׁיר הַהַפְלָגָה" - הולחן על ידי מספר אמנים, ובהם יששכר מירון, סשה ארגוב, דורי פרנס, עקיבא נוף
"כּוֹבַע קְסָמִים" - מילות השיר עובדו והולחנו על ידי רמי קלינשטיין
"כְּבִיסָה גְּדוֹלָה" - הולחן על ידי דורי פרנס
"בְּרֹגֶז" - הולחן על ידי דורי פרנס
"הֶחָלִיל" - הולחן על ידי דוד זהבי
"עַל שְׁלשָׁה דְּבָרִים" - הולחן על ידי אריה לבנון
בשנות ה-60 של המאה ה-20 השיר הולחן בידי אריה לבנון, והוקלט בין השאר על ידי שולה חן (1971).
הלחן המפורסם ביותר שייך ליוני רכטר.
הוא הושר בפי אריק איינשטיין (1976) ואחר כך יהודית רביץ ורבים נוספים.
הרבה מייחסים בשוגג את לחנו של רכטר ללבנון.
לחנים נוספים נכתבו על ידי דורי פרנס (הושר על ידי דורון תבורי) ורביב גזית.
הכותר והשיר "מה עושות האיילות" היו למטבע לשון בתרבות העברית והישראלית, עד כדי שימוש בו מחוץ להקשרו המקורי.
בכתב העת קבלה הרואה אור בלוס אנג'לס, כתבה החוקרת מרב כרמלי מאמר שכותרו: "מה עושות האיילות בלילות?" : קריעת ים סוף ומיתוס האילה היולדת והנחש בזהר פרשת בשלח".
בתקשורת הישראלית הביטוי מוזכר פעמים רבות בהקשר של שמירת הטבע והגנה על בעלי חיים בסכנת הכחדה או התייחסות כללית לבעלי חיים בטבע, ובהקשרים נוספים.
בשנת 2017 עם כניסת השטרות החדשים, בהם שטר של 100 שקלים חדשים ועליו דיוקנה של לאה גולדברג, בצידו השני של השטר אוירו צמד איילות מסוג יחמור פרסי (מין שהושב לטבע בארץ ישראל).
"מה קורה אחי" הוא שיר של הזמרת ירדנה ארזי.
השיר נכתב בהשראת מאמר של הסוציולוג פרופ' עוז אלמוג ומתייחס בצורה סאטירית לחברה הישראלית.
בשנת 2008 פרסם הסוציולוג פרופ' עוז אלמוג מאמר מבודח בו התייחס לתופעות נפוצות בחברה הישראלית.
המאמר זכה לפופולריות רבה והופץ באתרי אינטרנט, בלוגים והודעות דואר אלקטרוניות רבות.
במהלך עבודתם המשותפת של ירדנה ארזי ויהודה פוליקר על אלבומה ה-15 בושם על עורי ניסו השניים למצוא דרך לשלב את המאמר כשיר.
העבודה על השיר נמשכה זמן רב ולמעשה, היה זה השיר האחרון שהוקלט לאלבום זמן קצר לפני צאתו.
בהקלטת השיר השתתפו בין היתר לאה לופטין ורותי הולצמן, חברותיה של ארזי לשלישיית שוקולד מנטה מסטיק.
השיר יצא לרדיו ב-12 באוקטובר 2009 וזכה להצלחה גדולה.
הוא שהה 10 שבועות בראש מצעד ההשמעות של מדיה פורסט, בפלייליסט גלגלצ ובמצעד הפזמונים של רשת ג' וצולם לתוכנית הטלוויזיה רוקדים עם כוכבים.
הוא סרט מתח אמריקאי משנת 1962 בבימויו של רוברט אולדריץ'.
הסרט, עיבוד קולנועי למחזה של הנרי פארל בעל אותו שם, מגולל את סיפורן של האחיות ג'יין (בטי דייוויס) ובלאנש (ג'ואן קרופורד) המתגוררות ביחד.
ב-2003 דמותה של ג'יין האדסון דורגה במקום ה-44 ברשימת "מאה שנים...
בתה המתבגרת של דייוויס, ביי.
היימן, שיחקה בסרט את בת השכן, ליזה בייטס.
הסרט היה מועמד לחמישה פרסי אוסקר וזכה בפרס בקטגוריית עיצוב התלבושות.
בנוסף, הסרט היה הרביעי המכניס ביותר לשנת 1962, אחרי הסרטים - לורנס איש ערב, היום הארוך ביותר וילדי רב החובל גרנט.
בתחילת הסרט מוצגת בייבי ג'יין האדסון (בטי דייוויס) כילדת פלא בעוד אחותה, בלאנש (ג'ואן קרופורד), נגררת אחריה.
כשהבנות מתבגרות מצליחה בלאנש כשחקנית בעוד ג'יין נשכחת.
כששתי השחקניות מזדקנות הן גרות יחדיו וג'יין מטפלת בבלאנש עקב תאונת דרכים שהיא עברה.
ג'יין מתנהגת בגסות אל האנשים שבסביבתה ובעקבות זאת מחליטה בלאנש למכור את הבית ולהיפרד מאחותה.
כשג'יין מגלה זאת היא כולאת את אחותה בביתה ללא שום גישה לעולם.
כשעוזרת הבית שלהן, אלווירה (מיידי נורמן), באה לבדוק מה קרה לבלאנש, היא נרצחת על ידי ג'יין.
מאוחר יותר כשחברה של ג'יין, אדווין (ויקטור בונו), לומד אודות תחבולותיה, הן בורחות לחוף הים ושם מוצאת אותן המשטרה.
ג'ואן קרופורד - בלאנש האדסון
בטי דייוויס - ג'יין האדסון
ויקטור בונו - אדווין פלאג
מיידי נורמן - אלווירה סטיט
אנה לי - גברת בייטס
מרג'ורי בנט - דליה פלאג
דיב ווילוק - ריי האדסון
מועמדות לפרס אוסקר לשחקן המשנה הטוב ביותר (ויקטור בונו)
זכייה בפרס אוסקר לעיצוב התלבושות הטוב ביותר
מועמדות לפרס אוסקר לקול הטוב ביותר
מועמדות לפרס באפט"א לשחקנית הזרה הטובה ביותר (ג'ואן קרופורד)
מועמדות לפרס באפט"א לשחקנית הזרה הטובה ביותר (בטי דייוויס)
מועמדות לפרס גלובוס הזהב לשחקנית הטובה ביותר - סרט דרמה (בטי דייוויס)
מועמדות לפרס גלובוס הזהב לשחקן המשנה הטוב ביותר - סרט קולנוע (ויקטור בונו)
מועמדות לפרס דקל הזהב בפסטיבל קאן
הצלחתו של הסרט התחילה ז'אנר חדש בזרם סרטי האימה שבהם דמות האנטגוניסט היא אישה מבוגרת.
הסרטים "שרלוט המתוקה" ו"What Ever Happened to Aunt Alice?" הושפעו רבות מהסרט.
ב-1991 נעשה אתחול מחדש לסרט בטלוויזיה שבו את האחיות האדסון גילמו ונסה ולין רדגרייב.
ב-2012, הבמאי וולטר היל תכנן לעשות רימייק לסרט בכיכובם של מריל סטריפ וגלן קלוז, אולם עד כה, לפחות, הדבר לא יצא לפועל.
לסרט נעשו מספר רב של פארודיות וחיקויים, כמו בתוכניות והסרטים: סיינפלד, משפחת סימפסון, בית השעווה, דוקטור הו וכדומה.
במרץ 2017 עלתה סדרת הטלוויזיה "אויבות" שמגוללת את סיפור יריבותן של דייוויס ושל קרופורד במהלך צילומי הסרט.
הסדרה הופקה על ידי ראיין מרפי ומשחקות בה ג'סיקה לאנג וסוזן סרנדון בתור קרופורד ודייוויס בהתאמה.
בתפקידי משנה ישתתפו בין היתר אלפרד מולינה, שרה פולסון, סטנלי טוצ'י, ג'ודי דייוויס, קתרין זיטה-ג'ונס וקתי בייטס.
"מה נשמע" הוא אלבומה השני של ירדנה ארזי כסולנית, שיצא בשנת 1984. זהו גם אלבומה הראשון שהפך לאלבום הזהב.
בשנת 1983 נישאה ארזי לנתן תומר (שהפך להיות המפיק שלה) והחלה ללמוד פיתוח קול אצל רחל הוכמן.
היא חברה לגברי מזור, איש יחסי הציבור של פסטיבל שירי הילדים שהפך להיות יועצה האמנותי, ומי שעתיד לסלול לה את הדרך אל שירי ארץ ישראל ופופולריות עצומה.
בעצתו של מזור יצאה ארזי להופיע בפני חיילי צה"ל במלחמת לבנון הראשונה, והייתה הזמרת הראשונה שעלתה להרי השוף עוד בזמן הקרבות.
בעקבות ההופעות בלבנון וסכנת חיים שאליה נקלעה פעמיים במהלכו, חלקה ארזי את רשמיה עם אהוד מנור שכתב לה את השיר "הביתה" שקורא לחיילי צה"ל "לשוב משדות זרים" ועורר סערה פוליטית.
השיר נכתב ללחן של יאיר קלינגר אשר שימש באותה שנה גם את הזמרת הצרפתייה סילבי וארטן בשירה manana tomorrow.
הוא הוצג לראשונה בראש השנה תשמ"ג ושהה במצעד הפזמונים השבועי 13 שבועות בשיאו במקום הראשון.
לאחר מכן יצא לרדיו השיר "חפץ חיים ברוח הגוברת" שכתבה רחל שפירא ללחן של ירוסלב יעקובוביץ'.
השיר, אף הוא באווירת מלחמת לבנון, ליווה את צאת האלבום "מה נשמע" שיצא בחברת ההפקות הפרטית שהקים נתן תומר (NTE), אז חידוש בתעשייה המקומית שבה תקליטים הופקו על פי רוב בחברות התקליטים הגדולות.
הוא שהה במצעדי הפזמונים 10 שבועות מהם שבועיים בפסגה.
הסינגל השלישי והאחרון מהאלבום היה "שוק הכרמל" ששהה במצעד הפזמונים 13 שבועות ואף הוא כבש את הפסגה.
סינגלים נוספים שיצאו הם: "שיר הערב מצלצל" ו"מה נשמע" שיצאו בסינגל כפול ולא צעדו מסיבה כלשהי.
שלושת השירים דורגו במצעד השנתי תשמ"ד (1984).
"הביתה" במקום השישי, "חפץ חיים ברוח הגוברת" במקום השמיני ו"שוק הכרמל" במקום ה-40. לצדם צעד במצעד השנתי גם השיר "אתה לי ארץ" מתוך אלבומה הבא של ארזי שהוכתרה לראשונה כזמרת השנה.
נכון לשנת 2024, האלבום לא יצא בגרסת תקליטור.
"נעימה נשמע" - קטע אינסטרומנטלי.
ירוסלב יעקובוביץ' - הפקה מוזיקלית ועיבודים, סקסופון, חליל וליריקון.
מיכה מיכאלי - גיטרה בס.
גילי דור - גיטרות חשמליות ואקוסטיות.
אלונה טוראל - פסנתר חשמלי, פסנתר אקוסטי.
דריו מלכי - סינטיסייזר Roland Jupiter-8.
יצחק מרקובצקי, אליקום זלצמן, מרינה דורמן, אליזבט קרופניק, ישראלה ויסר, מרים בר טל, רוברט מוזס - כינורות.
מזי כהן, פנינה בריק, מוטי דיכנה, ורדינה כהן, אילנית בן צוק, דרור משולם ותלמידי בי"ס עירוני י"א ת"א - קולות רקע.
הוקלט באולפן "קולינור C" בת"א, 1984.
טכנאי הקלטה: דודי רוזנטל, יואל גרינפלד, איתן לוי.
מיקסים: יעקב מורנו, דודי רוזנטל.
חיתוך התקליט: יעקב מורנו אולפני "טריטון".
צילום עטיפה - יקי הלפרין.
עיצוב עטיפה - מנחם רגב.
יחסי ציבור - גברי מזור.
הפקת התקליט - ירדנה ארזי, נתן תומר.
עזרו בהפקה - שי-רז הפקות, יהודה רביבו.
תודה לגברי מזור על כ"כ הרבה עזרה ורצון טוב.
תודה לאתי קרן בוטיק "טריפ", לספרית דניאל, לארנה אוראל המאפרת.
תודה מיוחדת מאוד לנתן תומר.
הוא סרט הנפשה קצר משנת 1957 שבויים על ידי צ'אק ג'ונס מבית האחים וורנר, כחלק מהסדרה Merrie Melodies (מלודיות שמחות).
הסרטון מציג את אלמר פאד כלוחם או צייד נורדי שרודף אחר באגס באני, במעין מחזמר כפרודיה על האופרות של המלחין הגרמני מהמאה ה-19 ריכרד וגנר, ובמיוחד טבעת הניבלונג, טנהויזר וההולנדי המעופף.
מל בלאנק מדבב את באגס באני וארתור קיו.
בריאן מדבב את אלמר פאד.
הסרט זכה להצלחה רבה ודורג במקום הראשון ברשימת 50 הסרטים המצוירים הטובים ביותר בכל הזמנים.
הסרט נודע בכינוי "kill de wabbit" (להרוג את הארנב, בהגייתו של אלמר פאד), בגלל החלק המפורסם ביותר בו, שבה אלמר פאד שר את השורה הזו בהתאם לדהרת הוולקירות, שהוא הלייטמוטיב של הוולקריות מתוך הסצנה השנייה בהוולקירה, האופרה השנייה מתוך רביעית האופרות של וגנר, טבעת הניבלונג.
ב"תעלומות סילבסטר וטוויטי" הדיאלוג של החנית וקסדת הפלא מושר באחד הפרקים על ידי סילבסטר וטוויטי.
הסוסה מהסרטון מופיעה בפתיח של "לוניברסיטת טייני טון", וכן בסדרה "באגס באני והבנאים" בציור ענק בפרק "בית הציוצים" שאותו מציירים באגס וחבריו.
"מה נתת לי" הוא שיר לבנוני שבוצע בגרסה עברית על ידי הזמרת ירדנה ארזי באלבומה "דמיון מזרחי" שהוקדש כולו למוזיקה ערבית.
משפחת בנדלי היא משפחת מוזיקאים לבנונית.
אבי המשפחה ו-12 ילדיו (3 בנים ו-9 בנות בהן דורה בנדלי הזמרת המובילה) הופיעו בשנת 1973 בטלוויזיה הלבנונית ומאז לאורך כל העשור הפכו לאחד ההרכבים המצליחים במדינה ובעולם הערבי בכלל.
להיטי הפופ שלהם ובהם "do you love me?" שבוצע מחדש על ידי שרית חדד ו"טלפון" סימנו את גל ההשפעה הצרפתית והאירופאית על התרבות הלבנונית באותן שנים.
עם פרוץ מלחמת האזרחים בלבנון נמלטה המשפחה לטריפולי, והמשיכה משם לנהל קריירה בינלאומית.
השיר נקרא במקור "נטלי" ומשם באה לאהוד מנור ההשראה לשמו העברי "מה נתת לי".
הוא נכתב לאלבומה העשירי של ארזי "דמיון מזרחי" שהיה מבוסס על לחנים ערביים של מוחמד עבד אל ווהאב, פיירוז ואחרים בעיבודים עדכניים של ירון בכר.
"מה נתת לי" היה הלהיט הגדול מתוך האלבום ובהמשך אותה שנה נערכה לו גרסת רמיקס על ידי יזהר אשדות שיצאה בישראל והופצה גם ביפן ובאירופה בינואר 1990. לשיר צולם קליפ בבימויו של צדי צרפתי בו מגלמת ארזי זמרת מועדונים שמתאהבת בלקוח צעיר שפוקד את המקום.
לתפקיד הלקוח לוהק דוגמן בראשית דרכו - מוטי רייף.
לימים בקליפ שצולם לשירה של ארזי "אם הוא ילך" שיצא ב-2018 שבו ארזי ורייף לגלם את אותם תפקידים והציגו מפגש מאוחר של הזמרת והצעיר המסתורי כעבור 30 שנה.
מכיוון שהשיר אינו ישראלי מקורי נמנעה השתתפותו במצעדי הפזמונים.
בשנת 2004 הקליטה הזמרת קים קונקשיין (שסיפרה לארזי על הערצתה אליה בתוכנית "קפה טלעד") גרסת כיסוי לשיר לפי הנוסח העברי של מנור, בסגנון דאנס.
מה מי מו היא סדרת טלוויזיה ישראלית המשודרת ב-yes וערוץ הכוכבים החל מ-2013 בכיכובו של הדוד חיים.
דוד חיים וחבריו יוצאים דרך טלוויזיית הקסמים של פיקו.
שם הם לומדים על כל מקצוע, בינתיים פנצ'ר ופופיק רוצים להרוס לדוד חיים את התוכניות כאשר הם גם נכנסים לטלוויזיה.
הדוד חיים (חיים אוסדון): דוד מצחיק ומפוזר בעל פפיון אשר קיבל מפיקו טלוויזיית קסמים המביאה אותו ואת חבריו לעולם המקצועות.
בובו (ליאור דטאוקר): חייזר בעל חדק של פיל אשר מדבר בשפה מאוד מיוחדת, חבר של הדוד חיים.
גילי השכנה (אביגיל ערמון): השכנה של דוד חיים ובובו.
אספון (אסף אשתר): איש המילים שכל פעם שיש מילה לא מוכרת דוד חיים עונה לו במילון שלו בטלפון ואז אספון עונה לו את התשובה, והרבה לפני הסדרה בסדרה "מחנה הקיץ של דוד חיים" דוד חיים ובובו עונים לו בספר המילון שלו ואז אספון עונה להם את התשובה.
פנצ'ר ופופיק (ליאור פאוקר ודרור טייכנר): שני שובבים אשר עושים מזימות לדוד חיים וחבריו, כמו גנבת חפצים רבים.
פיקו (ליאור דטאוקר): חייזר אשר הגיע מכוכב פיקוללה, הביא לדוד חיים טלוויזיית קסמים אשר מביאה אותו ואת חבריו לעולם המקצועות.
"מה עבר עליי" הוא סינגל שהוקלט על ידי הזמר הישראלי עדן חסון.
השיר יצא לאור ב-10 בדצמבר 2019 כסינגל מתוך אלבום 2, על ידי חברת התקליטים Mobile1 Music.
השיר נכתב והולחן על ידי נתן גושן ואבי אוחיון, בשונה משאר שיריו של חסון אשר נכתבו והולחנו על ידו, והופק על ידי חסון ויעקב למאי.
לפני יציאתו, העלה כותב השיר נתן גושן לעמוד האינסטגרם שלו קטע שלו שר חלק מתוך השיר.
העלה חסון לערוץ היוטיוב שלו ב-10 בדצמבר 2019 את האודיו הרשמי של השיר אשר מציג בתוכו את עטיפתו של הסינגל, ואף את מילותיו של השיר.
נכון לנובמבר 2025, לשיר יש למעלה מ-12 מיליון צפיות ביוטיוב.
מה עובר עלייך הוא אלבום הבכורה של הזמר הישראלי איתי לוי.
האלבום יצא לאור ב-2014, על ידי חברות התקליטים סינגולד ופליי רקורדס.
הוא ספר ילדים, שנכתב על ידי קובי ימאדה ומאויר על ידי מאה בסום.
הספר תורגם מאנגלית לעברית על ידי יהודה אטלס בשנת 2016, ויצא לאור בהוצאת צלטנר ספרים מלווה באיורים של מאה בסום, המעניקה לאיוריה אור ומרקם מיוחד.
הספר מיועד לגיל הרך, אך הוא מתאים גם למבוגרים.
הסיפור עוסק בקיומן הטבעי של הבעיות ופתרונן.
קובי ימאדה הוא מחבר רב המכר "מה עושים עם רעיון?".
הוא נשוי ואב לשני ילדים וגם מנכ"ל קומפנדיום- חברת מתנות המתמקדות גם בספרים.
כמו בכתבה ב-Publishers Weekly סיפר קובי שבדרך כלל הוא עסוק בענייני העסק שלו, אך לפעמים הוא מקבל השראות הדורשות להיכתב בספרים.
הספר עוסק בבעיות כלליות היכולות לקרות לכל אדם בחיי היומיום.
עלילת הספר מתמקדת בפתרון הבעיה של הילד.
מתחילת הסיפור אפשר להבין, שחייו של הילד היו טובים ושקטים, אך יום אחד הוא נתקל בבעיה שלא ציפה לה, ורצה למנוע אותה..
הילד תהה, מהו מקור הבעיה?
כיצד הוא אמור להתמודד איתה?
הוא השתמש בכל השיטות שעלו במוחו בניסיון להעלים את המכשול, לסלק אותו או להסתתר ממנו, אך ללא הצלחה.
הניסיונות הכושלים של הילד להתמודדות עם הבעיה גרמו לו פחד ודאגה, והוא לא ידע מה לעשות איתה מלבד להסתתר מפניה בתקווה שתחלוף ולא תחזור.
הבעיה רק הלכה והחריפה עם הזמן, עד היום שבו החליט הילד להתייצב מולה במקום לברוח.
תוך כדי כך גילה הילד הזדמנות ללמידה ולגדילה.
הוא רק היה צריך לחפש אותה.
הספר מספר את סיפורו של ילד המנסה לפתור בעיה שבה נתקל, אך אינו מצליח.
הבעיה רק חוזרת ומתגברת בכל פעם שהוא מנסה להתחמק ממנה, וכך הוא עובר שלבים שונים עד למציאת פתרון לבעיה שלו: תהייה, כעס, דחייה, דאגה, פחד, עצב, לחץ ולבסוף - הבנת הפתרון לבעיה.
הסיפור אינו מתמקד בתהליך ההתמודדות עצמו, אלא בתהליך הלמידה, ההתפתחות והשינויים שחווה הילד במשך כל הזמן שהקדיש כדי להתגבר על הבעיה.
שינויים אלה מתבטאים בשני אופנים.
האחד הוא שינוי במודעות העצמית, שבו הילד מפתח תחושת חוסן פנימי, מסוגלות וכוח כאשר הוא עובר את המסע לפתרון.
השני הוא שינוי בהשקפת עולם, בתחילת הסיפור הילד הביע פחד וכעס על הבעיה והתמקד יותר בסבל שלו מאשר בצורך להתמודד עם הבעיה.
בהמשך הוא הבין שתפיסתו בעניין הייתה שגויה, וזה מה שגרם לו למצוקה.
זוהי נקודת המפנה, שבה הילד מחליט לראות את הבעיה בתור הזדמנות ללמוד, לגדול ולצמוח וכך הוא מתמודד איתה.
"ספר גאוני עם פשטות קסומה ומשפטים קצרים, המתאים לצעירים (4 - 8) וגם למבוגרים.
טקסט קצר, ברור ומנוקד בכל דף" דבי מדריד, מאתר goodreads כתבה: "ספר מעולה.
הוא מראה כיצד בריחה או הסתתרות מבעיות לא יפתרו אותן ומעביר מסר שמצוקה לא תפתור את הבעיה".
"ספר עם תמונות שמתאים לכל גיל.
ספר זה מעורר אותך להתבונן מקרוב בבעיה ולהתמודד איתה.
לפעמים בעיות נראות הרבה יותר גדולות ממה שאנחנו חושבים, וככל שאנו מתעלמים מהם יותר, כך הן נראות יותר גדולות".
מה עשה לנו הזמן הוא סינגל שהוקלט על ידי הזמר הישראלי עדן מאירי.
השיר יצא לאור ב-1 בספטמבר 2019, כסינגל השני מתוך אלבום עתידי, על ידי חברת התקליטים NMC.
השיר נכתב על ידי מורן דוד, שכתבה והלחינה קודם לכן את השיר "לך עם האמת שלך" של מאירי, הולחן על ידי מורן ומאי דוד והופק על ידי מתן דרור.
השיר, לדברי מאקו, עוסק ב"געגועים לדברים הפשוטים של פעם; לפני המהפכה הטכנולוגית של השנים האחרונות".
הווידאו קליפ הנלווה שצולם לשיר פורסם בערוץ היוטיוב של מאירי ב-1 בספטמבר 2019, בסמוך לצאתו של הסינגל עצמו.
נכון ליולי 2020, מונה הצפיות של הקליפ עומד על כ-2 מיליון.
השיר, בדומה ל"לך עם האמת שלך", הצליח להגיע למקום הראשון במצעד השבועי של מדיה פורסט.
גם בסטרימינג זכה השיר להצלחה, תוך שדורג בשיאו במקום ה-54 במצעד שירי הספוטיפיי, והצליח לצבור שם למעלה מ-950 אלף השמעות.
"מה פה הולך" הוא סינגל שהוקלט על ידי הזמר הישראלי אריק איינשטיין.
השיר יצא לאור ב-4 בינואר 2015, שנה לאחר מותו של איינשטיין, כסינגל מתוך המהדורה המחודשת של אלבומם המשותף של איינשטיין ומיקי גבריאלוב, "בדשא אצל אביגדור", על ידי חברת התקליטים פונוקול.
השיר נכתב על ידי איינשטיין, הולחן והופק על ידי גבריאלוב, והוקלט על ידי איינשטיין בינואר 1971, בסיום הקלטת האלבום "בדשא אצל אביגדור".
בהקלטת השיר השתתפו חברי להקת הצ'רצ'ילים, חיים רומנו ורוב האקסלי, בניגון גיטרה.
השיר צורף למהודרה המיוחדת של האלבום "בדשא אצל אביגדור", שיצאה לאור ב-12 במרץ 2013, לצד קטעי בונוס נוספים: השירים "אני ואתה" ו"אני אוהב לישון" בגרסאות בשפה האנגלית, והשיר "אני מבין" בעיבוד של רוב האקסלי.
השיר הוא הסינגל השני של איינשטיין שיצא לאחר מותו, לאחר "לפעמים", שיצא שנה קודם לכן והוקלט בשנת 2000.
במצעד השבועי של מדיה פורסט, הצליח השיר להגיע למקום הראשון, תוך שצבר באותו השבוע כ-131 השמעות בתחנות הרדיו בישראל.
גם במצעד השבועי של רשת ג', הצליח השיר להגיע למקום הראשון, תוך ששהה במצעד כחמישה שבועות.
במצעד "אחד אחד" של גלגלצ, הצליח השיר להגיע בשיאו למקום השביעי.
במצעד סוף שנת 2015, שנערך על ידי מדיה פורסט, הגיע השיר למקום ה-48.
מה מעיק על פורטנוי הוא סרט קולנוע אמריקאי משנת 1972 בבימויו והפקתו של ארנסט להמן, עם ריצ'רד בנג'מין וקארן בלאק בתפקידים הראשיים.
התסריט מבוסס על רב המכר "מה מעיק על פורטנוי" של פיליפ רות משנת 1969.
העלילה מתוארת בצורת פלשבקים כשהשחקן הראשי שוכב על מיטת הפסיכואנליטיקאי ומתאר בפניו את כל בעיותיו המיניות על רקע היותו יהודי בניו יורק.
אלכסנדר פורטנוי (ריצ'רד בנג'מין) הוא בחור יהודי בן 33 שעובד במשרה בכירה במחלקת פניות הציבור של עיריית ניו יורק.
הוא שוכב על ספת הפסיכואנליטיקאי שלו, ד"ר שפילפוגל (ד.פ.
בארנס) ומספר לו על בעיותיו המיניות ועל הבעיות עם הוריו על רקע יחסו לנשים ולדת.
הוא מדבר כל הזמן בעוד שהפסיכואנליטיקן לא מוציא מילה כל הסרט.
הוא רב כל הזמן עם אביו (ג'ק סומק) על רקע זלזולו ביהדות כשאמו (לי גרנט) מנסה לפשר ביניהם.
האם שולטת בחייו של פורטנוי וכשהיה קטן אף למדה אותו איך להשתין כראוי.
הוא מסתגר בשירותים בבית ומתגרה שם מהתחתונים והחזיה של אחותו.
את הנשים שהוא מקבל בעירייה הוא רואה בדמיונו עירומות.
שני חבריו, סמוקה ומנדל, לוקחים אותו לניסיון מיני אצל באבלס ג'ירדי (ג'יני ברלין) שידועה כ"אחת שנותנת" אבל הוא חווה שם בעיה בזקפה.
הוא משוטט ברחובות ניו יורק ומחפש בחורה שתתאים לו עד שהוא מוצא את מרי ג'יין (קארן בלאק) שעובדת כדוגמנית.
הם נוסעים לחופשה בורמונט ויחסיהם באופן כללי ובפרט באופן מיני, יודעים עליות וירידות.
אביו מוחה בפניו שהוא יוצא עם "שיקסע" ולא עם בחורה יהודייה.
הם נוסעים ליוון ושם מתנסים במין בשלושה שנגמר במשבר ופורטנוי מחליט לעזוב אותה ולהגיע למדינת ישראל שם הוא נפגש עם נעמי (ג'יל קלייבורג) אבל גם הניסיון המיני אתה לא מצליח.
לבסוף הוא חוזר לניו יורק והוזה שמרי ג'יין צונחת אליו מהשמיים וקול משם אומר לו כי יישאר לעולם אימפוטנט...
כל זאת הוא מספר כשהוא שוכב על ספת הפסיכיאטר שלו שרושם הכל ופורטנוי מגיע למסקנה שהוא לא יוכל לעזור לו.
שם השחקן/יתשם הדמותהערותריצ'רד בנג'מיןאלכסנדר פורטנויקארן בלאקמרי ג'יין (הקוף)לי גרנטסופי פורטנויאמו של אלכסג'יני ברליןבאבלס ג'ירדיג'יל קלייבורגנעמיג'ק סומקג'ק פורטנויאביו של אלכסרנה ליפיןחנה פורטנויאחותו של אלכסקווין קונווייסמוקהחבר של פורטנוילואיס סטאדלןמנדלחבר של פורטנויד.פ.
"מה פספסתי" הוא סינגל שהוקלט על ידי הזמר הישראלי עדן חסון.
את השיר הוציאה חברת התקליטים שרית הפקות, ב-9 בדצמבר 2021, כסינגל מתוך אלבומו השלישי של חסון.
השיר נכתב והולחן על ידי חסון, שגם הפיק את השיר לצד יעקב למאי.
אתר האינטרנט "פרוגי" ציין לטובה את מנגינת השיר, וכתב כי מילות השיר מרגשות ונוגעות ללב.
הווידאו קליפ המלווה את "מה פספסתי" פורסם בסמוך לצאת השיר, בעמוד היוטיוב הרשמי של הזמר.
בקליפ, הדוגמנית זוהר איבורה דריי משחקת את חברתו של חסון.
אזורתאריך יציאהפורמטחברת תקליטיםעולם9 בדצמבר 2021הזרמת מוזיקה • הורדה דיגיטליתשרית הפקות
"מה קרה?" הוא שיר שהוקלט על ידי הזמרת הישראלית עדן בן זקן, מתוך אלבום האולפן השישי שלה, עם או בלי לאהוב (2022).
הוא יצא לאור ב-31 בדצמבר 2021, בהוצאת חברות התקליטים שרית הפקות והליקון ארומה מיוזיק.
"מה קרה?" נכתב על ידי אודיה אזולאי, והופק על ידי משה בן אברהם ואופק יקותיאל.
בניגוד לשיריה הקודמים של בן זקן, המאופיינים בז'אנר הים-תיכוני, "מה קרה?" שילב מגוון סגנונות מוזיקליים דוגמת פופ, היפ הופ וראפ.
בסמוך לצאתו, עלה השיר לרשת הזרמת המדיה ספוטיפיי, וצבר שם למעלה מ-100,000 השמעות.
אזורתאריך יציאהפורמטחברות תקליטיםמקורכלל העולם31 בדצמבר 2021הזרמת מוזיקה • הורדה דיגיטליתשרית • הליקון ארומה
"מה נשאר" הוא סינגל שהוקלט על ידי הזמר הישראלי משה פרץ.
הוא יצא לאור ב-3 בפברואר 2022, על ידי חברת התקליטים z.i הפקות, כסינגל שלא מתוך אלבום אולפן.
הוא נכתב על ידי פרץ וניר פרץ, שגם הפיק אותו.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-244 אלף השמעות.
השיר הגיע למקום השלישי במצעד הסינגלים הישראלי של המדיה פורסט.
הווידאו קליפ הרשמי של השיר פורסם ב-3 בפברואר 2022, ביום צאת השיר.
נכון ליוני 2022 עומד מונה הצפיות של הקליפ על למעלה מ-1.3 מיליון צפיות.
אזורתאריך יציאהפורמטחברת תקליטיםמקורעולם3 בפברואר 2022הזרמת מוזיקה • הורדה דיגיטליתz.i הפקות
"מה נשאר לי ממך" הוא שיר של הזמרת הישראלית אנה זק.
השיר נכתב בידי הזמר אביב גפן ויצא לאור כסינגל ב-23 באוקטובר 2022.
לאחר פריצתם של הלהיטים "לך לישון" ו"מי זאת", ב-14 בספטמבר 2022, פורסם בישראל היום כי הזמר-יוצר אביב גפן טס יחד עם הזמרת אנה זק לצורך הפקת בלדת פופ שתהווה את שיתוף הפעולה הראשון בין השניים.
ב-22 באוקטובר 2022, יום לפני יציאת השיר, תחת הכותרת , שיבח אביב גפן את אנה זק במה שאף נחשב בכלי התקשורת כ"עקיצה" כלפי תעשיית הפופ:
באותו היום, חשפה אנה זק את עטיפת הסינגל וכתבה:
היא המשיכה והודתה לגפן: .
יום למחרת, השיר יצא בתור סינגל בודד ב-23 באוקטובר 2022.
בראיון עם איריס קול לרדיו 103fm לאחר יציאת השיר התבטאה אנה כי היא "כל כך מאושרת מהתוצאה" ואף חשפה כיצד הגיע הרעיון לשיר:
השיר, אשר נכתב והולחן על ידי אביב גפן, הוא בלדת פופ בהשראת סינת'-פופ באורך שלוש דקות ו-54 שניות, ומבחינה מילולית, מדבר על אהבה נכזבת ועל השלכותיה.
ברובו, השירה מתבצעת על ידי אנה זק כאשר לקראת הסוף אביב מצטרף אליה.
השיר מלווה בקלידים וגיטרה בס על ידי אביב כאשר המיקס והמאסטרינג בוצעו על ידי שי סיוון.
בניגוד ללהיטיה הקודמים, "לך לישון" ו"מי זאת", אשר ספגו ביקורות בשל היותם בעלי משמעות רדודה וחסרת משמעות, "מה נשאר לי ממך" תואר כשיר "בלתי צפוי", "מרגש", "נוגע ללב".
עם זאת, דור מאיר מועלם מהאתר מאקו כתב כי למרות ש"העבודה עם גפן יכולה הייתה לתת לזק תוקף בעולם המוזיקה 'העמוק' והרוקר הוותיק מצידו יכול לזכות ברלוונטיות בזכות כוכבת הפופ", התקבל "כדור שינה עם מינון גבוה" וכן תיאר את השיר כבעל מילים משמימות, חסרי רעננות שבאו כתוצאה של הפקה גנרית.
הוא גם ציין כי ייתכן שהפרידה מהמפיק יובל מעיין הייתה טעות אשר גרמה לזק אבד את זהותה המוזיקלית.
בתוכנית הטלוויזיה "ערב טוב עם גיא פינס" תיארו את "מה נשאר לי ממך" ככזה שמדבר על אהבה שהתכלתה, מה שפחות מתאים לאנה בת העשרים ויותר לגפן החוגג חמישים.
עומרי פיינשטיין מהאתר טיים אאוט כתב כי בשל היות השיר "בלדה איטית בהשראת סינת'פופ של שנות השמונים" הוא מבליט דווקא את נקודות החולשה של זק, שקולה נשמע חלול, מונוטגני וכמעט רובוטי.
הוא המשיך וכתב כי לקראת סוף השיר, כשאביב גפן מצטרף לשירה, נוצר קסם שלא קרה במשך כל השיר וכי קולו של גפן משלים את החוסרים בקולה של זק.
כמו כן, דודי פטימר ממעריב אונליין תיאר את השיר כ"מרדים.
לא מתרומם, מעייף ולא מעניין" ואף ככזה שפוגע בשרשרת ההצלחה עם הלהיטים האחרונים שלה.
הוא גם ציין כי "יש שירים שלא מתאימים לכל אמן ולכל קול, וזה אחד מהם".
שלושה ימים אחרי צאת השיר בראיון עם איריס קול ל-103fm התייחסה אנה לביקורת שהופנתה כלפיה:
הצילומים לוידאו קליפ של השיר החלו בספטמבר 2022 בגאורגיה.
בקליפ השתתפו זק וגפן יחד עם הדוגמן הישראלי אריק מור, הוא בוים על ידי איתמר לידר שירי.
הצילומים התרחשו בחוץ לארץ משום שבצילום הקליפ נעשה שימוש באש חיה וההפקה רצתה להימנע מעלויות הבטיחות הגבוהות שדורשות הרשויות בישראל.
כמו כן, התפאורה אשר שימשה לקליפ הייתה חד פעמית ויצאה מכלל שימוש לאחר שנשרפה במכוון בחלק האחרון של הקליפ.
במהלך הצילומים החליטו צוות ההפקה לפנות את אנה ואריק מור בעקבות התגברות לא מתוכננת של חום האש.
בתחילת הקליפ נראית זק קמה בבוקר ממיטתה ופונה לקשט את ביתה בעציצים ובתמונות משותפות שלה עם בן זוגה אשר מגולם על ידי אריק.
לאחר מכן, נראים השניים מביטים זה בזה כשברקע מתרחשת שריפה, ועולים זיכרונות מהעבר הזוגי שלהם.
לקראת הסוף, מתחלף מור באביב גפן אשר שר יחד עם זק את מילות השיר.
בקליפ נראית זק כשהיא לבושה בחולצה כחולה מכופתרת אשר מסתירה את מכנס המיני שלה.
דוד מועלם ממאקו תיאר את הסצנות בקליפ בתור "קלישאת הקלישאות".
היא מסה פילוסופית של הפילוסוף הגרמני מרטין היידגר משנת 1954. החיבור מבוסס על הרצאה שניתנה במהלך סמסטר החורף 1951־1952 באוניברסיטת פרייבורג.
מהו זה ש"קורא" לנו לחשוב?
איך אפשר ללמוד "לחשוב את..." ולא רק "לחשוב על"?
מי ראוי בכלל ללמד את החשיבה?
במסגרת הליכי הדה-נאציפיקציה בגרמניה אוניברסיטת פרייבורג הטילה איסור הוראה על היידגר, שהיה חבר במפלגה הנאצית בזמן מלחמת העולם השנייה.
בתום חמש שנים החליט סנאט האוניברסיטה להוציא את היידגר לפרישה מוקדמת לגמלאות, ובכך התבטל בפועל איסור ההוראה.
ההרצאה שעובדה לספר הייתה הראשונה שנתן היידגר באוניברסיטה כפרופסור אמריטוס, ובדיעבד הייתה זו גם הרצאותו הגדולה האחרונה.
הפילוסופית ותלמידתו לשעבר חנה ארנדט, פיקחה באופן אישי על התרגום הראשון לאנגלית משנת 1986. בהקדמה לתרגום האנגלי ארנדט טענה כי "עבור היכרות עם מחשבת היידגר, ההרצאה 'מה נקרא לחשוב?' חשובה בדיוק באותה מידה כמו 'הוויה וזמן'.
זו ההצגה השיטתית היחידה של מחשבת היידגר המאוחרת […] וזה כנראה הספר המרתק ביותר שלו".
"מה עושות האיילות" הוא שיר מאת לאה גולדברג.
השיר מופיע בספרה הנושא את שם השיר, בהוצאת ספרית פועלים, ב-1949. הספר אויר על ידי המאייר והצייר אריה נבון.
השיר הופיע לראשונה בשבועון "דבר לילדים" בנובמבר 1941.
השיר מתאר לילה בגן החיות של תל אביב בו חולמות האיילות שהן מנצחות את הפילות במשחק גולות, ואיילת השחר מעירה אותן מחלומן המתוק.
את השיר כתבה גולדברג בשנת 1941.
גדעון טיקוצקי, חוקר הספרות ועורך הספר "לאה גולדברג: כל שירי הילדים", שיצא לאור בשנת 2022, כתב בהקדמה לשיר כי גולדברג הושפעה מכתבי האתנוגרף הרוסי מיכאיל פרישווין.
פרישווין חקר איילים נקודים באזור מנצ'וריה.
גולדברג תרגמה לעברית את ספרו "חברבור חיית היער".
ייתכן שהושפעה מכתבות העיתונאית, המשוררת והסופרת מירי דור.
דור, זוֹאוֹלוגית בהכשרתה האקדמית, פרסמה את כתבותיה בשבועון "דבר לילדים".
לדעת אייל שמיר, בחירת החיות המופיעות בשיר הייתה מודעת.
הכוס והתן הן חיות טרף, ולכן הוצמדו בשיר יחדיו.
גם הופעתם של הארנב והשפן הייתה בחירה מושכלת, לדעת שמיר, וזאת בשל הבלבול בין שתי החיות.
בשנות ה-60 ושנות ה-70 של המאה ה-20 השיר היה מוכר בלחנו של אריה לבנון, לחן שהתאים לאופיו כשיר ערש, ואשר הוקלט בין השאר על ידי שולה חן (1971).
לאחר פירוק להקת "כוורת" חבר יוני רכטר, אז בן 24, לאריק איינשטיין, והפיק לו את אלבומו "האהבה פנים רבות לה", שיצא בשנת 1976. שיתוף הפעולה ביניהם התחיל כשאיינשטיין פנה לרכטר, שאותו הכיר מ"כוורת", שם התרשם מנגינתו.
רכטר הביא להקלטות את חבריו מ"כוורת" - אלון אולארצ'יק (בס) יצחק קלפטר (גיטרות) ומאיר פניגשטיין (תופים), ובין הלהיטים הבולטים באלבום נשארו רק שלושה שירי ילדים, והם נכתבו על ידי לאה גולדברג – "מה עושות האיילות", "גמד קטן", ו"דג הזהב".
שלושת השירים הם שריד לכוונה המקורית ליצור אלבום שירי ילדים.
השיר מופיע גם באלבומו של איינשטיין "ילדים", שיצא אף הוא בשנת 1976. בשנת 1979 הופיע השיר באלבומם המשותף של רכטר ויהודית רביץ, באופן קבוע וחד פעמי.
"מה קרה בארץ מי" הוא אלבום אולפן משותף של הזמרת הישראלית חוה אלברשטיין ואברהם מור.
מדובר באלבומה ה-20 של אלברשטיין.
את האלבום הוציאה ביוני 1979 לאור חברת התקליטים CBS ישראל.
זהו האלבום הרשמי של המחזמר "מה קרה בארץ מי" של לאה נאור.
על יצירתו עבדו גם נחום היימן וקובי אשרת.
מתוכו פורסם הסינגל "אף אחד בעצם לא מה שהוא נראה", שהגיע בשיאו למקום ה-14 במצעד הפזמונים השבועי של גלי צה"ל.
העיצוב הגרפי של העטיפה נשען על לוח שחמט, כשצבעי הרקע הם שחור ולבן.
בתמונה מופיעים פורטרטים של אלברשטיין ומור כשהם מחופשים למלכה ולמלך בהתאמה.
הטקסט על העטיפה כתוב בגוונים שונים ובסגנון דינמי.
שם האלבום, "מה קרה בארץ מי", מופיע באותיות אדומות בולטות.
הוא שעשועון טלוויזיה קומי ישראלי בהנחיית שלום אסייג, המבוסס על הפורמט האוסטרלי "Have You Been Paying Attention" .
התוכנית משודרת החל מ-23 ביוני 2025 ברשת 13.
התוכנית תספק זווית קומית לאירועי השבוע החולף יחד עם פאנל המורכב מסטנדאפיסטים.
הפאנליסטים יתחרו ביניהם במענה על שאלות בנושאי חדשות מהארץ והעולם, כאשר המטרה היא לא לענות בהכרח תשובות נכונות אלא תשובות מצחיקות.
ב-21 במאי 2025 פורסם על הפקת גרסה מקומית של התוכנית שאותה ינחה שלום אסייג ותצולם מדי שבוע בפני קהל.
ב-26 במאי 2025 פורסם שלינור אברג'יל ומתן פרץ ייקחו חלק בתור פנאליסטים בתוכנית.
מה שהצב אמר לאכילס הוא דיאלוג הומוריסטי באופיו מאת לואיס קרול שנכתב בשנת 1895 עבור כתב העת "Mind", ומצביע על בעיות יסוד בלוגיקה ובפילוסופיה של הנפש.
ההשראה לדיאלוג לקוחה מן הפרדוקסים של זנון, שבאחד מהם, המוכר כפרדוקס אכילס והצב, מופיעות דמויותיהם של הצב ושל אכילס.
בדיאלוג, המתרחש לאחר סיום המרוץ המוצג בפרדוקס של זנון, מנסה אכילס לשכנע את הצב לקבל את נכונותו של היסק מסוים הנובע משתי אקסיומות, אך הצב מראה שכדי לעשות זאת עליו להניח אינסוף אקסיומות נוספות.
הפרדוקס מצביע על חשיבות ההבחנה בין אקסיומות ובין כללי היסק, ועל הקושי שבניסוחה של הבחנה זו.
מן הדיאלוג עולות גם מסקנות חשובות בנוגע למושגים הבסיסיים של הפילוסופיה של הנפש ויחסם אל הלוגיקה.
מסתבר כי לא ניתן לייחס לאדם (ובמקרה זה, לצב) אמונות, דעות, והסכמות, אילולי אותו אדם מסוגל להפגין שהבנתו את אלו מחייבת אותו גם להאמנות נוספות, הנגזרות באופן לוגי מהן.
הצב מציג לאכילס שלוש טענות של אוקלידס, שהשלישית שבהן נגזרת לכאורה משתי הראשונות:
A) שני גדלים השווים לגודל שלישי שווים זה לזה.
B) שתי צלעותיו של המשולש הזה שוות לגודל שלישי.
Z) שתי צלעותיו של המשולש הזה שוות זו לזו.
הצב עושה הצרות מאתגר את אכילס בכך שהוא טוען שגם אם הוא מקבל את נכונות הטענות A ו-B הוא עדיין אינו מבין מדוע עליו לקבל את נכונות Z.
הוא מבקש מאכילס לשכנע אותו באמצעים לוגיים ש-Z אמיתית.
אכילס בתגובה מצביע על כך שניתן לנסח את כלל ההיסק עליו הוא נסמך כטענה הבאה:
C) אם A ו-B נכונים, גם Z חייב להיות נכון.
לטענת אכילס כל שעל הצב לעשות הוא לקבל את הטענה המגלמת את כלל ההיסק הזה כדי להשתכנע בנכונות Z.
הצב אומר שיסכים לקבל את נכונות הטענה Z ברגע שבו ירשום אותו אכילס במחברת שלו.
משאכילס עושה זאת הוא טוען שעל הצב כעת לקבל את Z, אולם הצב מערים קושי חדש: הוא טוען כי "אם A, B ו-C הם נכונים גם Z חייב להיות נכון" הוא טענה חדשה, שכדי לקבלה דרוש כלל היסק חדש.
כך נמשך התהליך לאין קץ, כשבכל פעם מתווספת טענה חדשה שאומרת שאם כל הטענות הקודמות נכונות, אז Z נכון, אולם הצב דורש לכתוב גם את הטענה הזו במחברת.
אכילס מסוגל לכתוב רק מספר סופי של טענות בכל שלב, ולכן לעולם לא יצליח לשכנע את הצב.
הצב מצליח להערים על אכילס בכל שלב משום ששניהם מסכימים על כך שההרשאה להסיק, כלומר לעבור מטענות ההנחה לטענה שהיא המסקנה, אינה אלא טענה נוספת.
ואולם יש להבחין הבחנה חדה בין כללי היסק ובין טענות אמיתיות, ובפרט בין כללי היסק ובין האקסיומות.
האקסיומות, עצמן הן טענות אמיתיות, המשמשות כבסיס לכל היסק במערכת (או בשפה המתוארת).
ואולם כללי ההיסק אינם חלק מן המערכת: הם כללים אודות המערכת, המאפשרים לנו לייצר את ההיסק התקף או להבחין בין היסק תקף ושאינו תקף.
במקרה זה כלל ההיסק הרלוונטי הוא מודוס פוננס.
כלל זה קובע כי עבור כל שני משפטים x ו- y, ניתן לגזור מן ההנחות 'x' ו- 'אם x אז y' את המסקנה y.
בתחשיב הפסוקים נביע את כלל ההיסק כך:
כשאנו מצרינים את כלל ההיסק, אנו רושמים כל אחת מן הטענות בשורה חדשה, משום שתפקידו של הכלל אינו ליצור טענה מורכבת מן ההנחות, אלא לאפשר לנו לעבור לטענה חדשה על בסיס ההנחות.
בכך נעוץ ההבדל בין התפקוד הלוגי של כלל ההיסק ובין האופן בו הצב מנסה להשתמש בו, כאשר הוא מתלונן ש"אם A ו-B הם נכונים גם Z חייב להיות נכון" הוא טענה חדשה, שיש לקבלה כהנחה.
בלוגיקה המודרנית ישנה אמנם אפשרות להביע את יחסי ההיסק הללו בשורה אחת, באמצעות הסימן , אולם אין לראות בסימן זה מעין קשר לוגי חדש, שכן הוא אינו מייצר פסוק מורכב מן הפסוקים הפשוטים המופיעים בו.
את הייצוג של הטיעון המבוסס על מודוס פוננס, למשל, אין לראות כפסוק יחיד מתוך השפה, אלא כתיאור של קשר בין שלוש טענות (או שלושה פסוקים) מתוך השפה.
אילו היינו מנסים לתפוס את כלל ההיסק כאקסיומה, דהיינו כפסוק יחיד, היינו מאפשרים את הרגרסיה האינסופית אותה הצב כופה על אכילס, משום שלא היה לנו כלל שעל פיו היינו יודעים כיצד לטפל בקשר שבין האקסיומה החדשה ובין שאר הטענות שבטיעון שלנו.
הקטע מתאפיין באנכרוניזם מכוון – הדמויות מזכירות דברים שיתקיימו מאות שנים אחריהן ומודעות לכך.
כך, למשל, אוקלידס עדיין לא נולד בתקופתו של אכילס, והאחרון טוען שהוא מעריץ נלהב של אוקלידס "עד כמה שאפשר להעריץ תורה שלא תפורסם אלא רק בעוד כמה מאות שנים".
דאגלס הופשטטר, בספרו הנודע "גדל, אשר, באך", שיצא לאור בשנת 1979, ממשיך את הרעיון של קרול, ובתחילת כל פרק בספרו נותן שיחה משעשעת וחריפה בין אכילס והצב (הדיאלוג השני בספר הוא המקורי של קרול), כאשר הצב מאופיין כחכם מאוד וערמומי.
לעיתים מצטרפים לשיחה גיבורים נוספים, כגון דוב נמלים וסרטן.
הרב מיכאל אברהם, בספריו "שתי עגלות וכדור פורח" ו"את אשר ישנו ואשר איננו", ממשיך את סדרות הדיאלוגים בין הצב ואכילס, ובהם הצב מייצג את הגישה הסינתטית לעומת אכילס האנליטי.
תרגום של הדיאלוג לעברית, מאת רנה ליטוין, בשם "מה שהצב אמר לאכילס" מופיע בספר "האנתולוגיה החדשה", שיצא לאור בשנת 2000 בהוצאת "הספריה החדשה".
תרגום נוסף לעברית, מאת טל כהן וירדן ניר-בוכבינדר, יצא לאור בשנת 2011, כחלק מתרגומם לספר "גדל, אשר, באך", שהדיאלוג נכלל בו.
"מה שאת עושה לי" הוא אלבום הבכורה של דניאל זילברשטיין.
האלבום יצא לאור לחנויות בדצמבר 2006 בהפקת רוי אדרי, מומי לוי וחגי מזרחי, בחברת התקליטים הליקון.
טרם יציאת האלבום יצאו לאור ממנו הסינגלים "אלייך", "זמן" ו"מה שאת עושה לי", שזכו להצלחה רבה מצד התקשורת, הרדיו וערוץ 24.
מה שאת עושה לי (במקור: !That Thing You Do) היא דרמה-קומית-מוזיקלית אמריקאית משנת 1996 שנכתבה ובוימה על ידי טום הנקס.
עלילת הסרט מתרחשת בקיץ 1964, ומספרת את סיפור עלייתה המהירה לפסגה ונפילתה של להקת רוק.
הסרט עוסק בלהקת פופ בדיונית מאירי, פנסילבניה, שבארצות הברית.
העלילה מתרחשת זמן קצר לאחר הפריצה הגדולה של להקת הביטלס בארצות הברית באמצע שנות השישים.
בחור צעיר בשם גאי פטרסון, המועסק כאיש מכירות בחנות מכשירי החשמל של הוריו ומנגן בתופים בשעות הפנאי שלו, נקרא לסייע ללהקת רוק מקומית בשם "The One-Ders" לאחר שהמתופף שלה שבר את ידו.
בעקבות כך פטרסון מצטרף ללהקה, ובעזרתו הלהקה מצליחה לזכות בתחרות כישרונות מקומית.
כתוצאה מהניצחון בתחרות הלהקה זוכה להצלחה מיידית, ועד מהרה מוצאת את עצמה בסבב הופעות ברחבי ארצות הברית.
הסרט קיבל ביקורות חיוביות באופן כללי ולציון 92% באתר ריכוז הביקורות Rotten Tomatoes, מתוך 52 ביקורות.
שנה פרס קטגוריה תוצאה 1997 פרס אוסקר שיר הנושא הטוב ביותר 1997 פרס גלובוס הזהב שיר הנושא הטוב ביותר
מה שנשאר הוא אלבום מוזיקה של המלחין אילן וירצברג שיצא ב-1990.
האלבום נוצר בתקופת שיא פעילותו של וירצברג כמפיק מוזיקלי.
כל אותה תקופה עבד עבור אמנים אחרים, ועלה בו הצורך להביע את עצמו.
כמו ב"בציר טוב" גם כאן מילא המפיק אשר ביטנסקי תפקיד מרכזי בקידום ההפקה ובעידודו של וירצברג להשקיע את מיטב זמנו ביצירה.
וירצברג מעיד כי האלבום נוצר מתוך צורך ליצור מוזיקה שונה מסוג החומרים שעליהם עבד עם אחרים.
גישה זו הובילה בסופו של דבר ליצירת אלבום קונספט של רוק מתקדם ברוח מוזיקת הרוק של תחילת שנות ה-70. האלבום הוקלט עם הנגנים - מאיר ישראל בתופים, ואלון נדל בבס.
לאלבום היה צליל מרשים יותר לעומת אלבומו הקודם, משני צדי הכדור, שנעשה בתנאים ביתיים יותר.
מתוך שמונת שירי האלבום שניים הם קטעים אינסטרומנטליים, שלושה הם לחנים למילותיהם של כותבים אחרים ושלושה נכתבו בידי וירצברג עצמו.
המילים שכתב וירצברג לשירי האלבום הן קשות בשל תהליכים נפשיים עמוקים של צמיחה רגשית שחווה בתקופה ההיא.
מה שבחורה רוצה הוא סרט קולנוע אמריקאי שיצא בשנת 2003, מסוגת הקומדיה-הרומנטית.
בסרט מככבים אמנדה ביינס, קולין פירת', קלי פרסטון ואוליבר ג'יימס.
מבוסס על הסרט "The Reluctant Debutante" ("בנות ה-17 מבלות") משנת 1958.
בטיול שעורכת ליבי (קלי פרסטון) במרוקו, היא פוגשת בהנרי דֶשווּד (קולין פירת'), לורד בריטי.
השניים מתאהבים ומתחתנים בטקס חתונה בדואי.
כשהם מגיעים לביתו של הנרי, הוריו לא אוהבים את הנערה האמריקאית, שאינה ממשפחת האצולה הבריטית.
אחד היועצים של הנרי, שיודע שליבי בהיריון, אומר לה שהנרי רוצה שתעזוב.
ליבי מאמינה לו, וחוזרת לארצות הברית, שם נולדת דפני (אמנדה ביינס).
לאחר 17 שנה, דפני רוצה להגשים את חלומה ולפגוש את אביה.
דפני מגיעה ללונדון, ופוגשת את איאן (אוליבר ג'יימס), שעובד בקבלה של בית המלון שבו היא מתארחת.
היא רואה בתוכנית טלוויזיה שהנרי התארס, לארוסתו יש בת משלה, ושהוא מועמד להיות ראש ממשלת בריטניה.
דפני מגיעה לביתו של הנרי, ומודיעה לו על קיומה.
הנרי נכנס להלם, ומחליט לתת לה להישאר למשך הקיץ.
במהלך שהותה בלונדון מתנהגת דפני באופן פרוע ולא מנומס, גורמת למבוכה במשפחתו של הנרי וגורמת לו לרדת בסקרים.
הנרי מבקש מדפני שתנסה להתנהג כמו בת אצולה.
דפני מבינה, והיא אכן נוהגת כך, מה שפוגע מאוד באיאן, מכיוון שהדבר גורם לה להפסיק להתייחס אליו.
ביום טקס היציאה לחברה של דפני, ליבי מגיעה.
כשדפני מגלה שהיועץ (אביה של ארוסתו של הנרי ), אמר לה לעזוב היא עומדת לספר על כך להנרי וליבי, אך ארוסתו של הנרי נועלת את דפני בחדר צדדי.
כשמגיע הזמן ל"ריקוד אב ובת" בטקס, ליבי מוצאת אותה בחדר הנעול, ומשחררת אותה.
הנרי נתקל בהן, ולאחר דין ודברים הן מחליטות לעזוב את בריטניה.
לאחר שליבי ודפני עוזבות, הנרי מודיע שהוא מסיר את מועמדותו לראשות הממשלה.
הוא מכה את יועצו על שהונה אותו, ומודיע לו על ביטול האירוסין.
סצנת הסיום מתרחשת בארצות הברית.
דפני וליבי עובדות באולם אירועים, כאשר ליבי שרה, ודפני ממלצרת.
בדיוק כשמגיע "ריקוד אב ובת" באירוע, ליבי רואה את הנרי מגיע.
מרוב התרגשות, היא לא מצליחה לשיר.
לאחר מכן, גם דפני מבחינה בו.
הוא אומר לה שהוא אוהב אותה, והם רוקדים.
לאחר מכן אומר הנרי לדפני שהביא לה הפתעה - איאן הגיע.
דפני ואיאן רוקדים, וגם ליבי והנרי רוקדים.
בכרזה המקורית של הסרט, אמנדה ביינס הציגה בידה סימן V, אך בעקבות מלחמת עיראק שהתרחשה באותו זמן, החליטו האחים וורנר להוריד את הסימן מהכרזה, כדי שלא יחשבו שהם נוקטים בצעדי מחאה לגבי המלחמה.
מה שנחוץ לרווק היא סדרת טלוויזיה ישראלית בת שישה פרקים שכתבה וביימה עירית לינור.
הסדרה המבוססת, באופן כללי, על עיקרי עלילת הספר "גאווה ודעה קדומה" מאת ג'יין אוסטן, שיצא לאור מחדש, בתרגום לעברית של לינור בשנת 2008. הסדרה שודרה בערוץ הוט 3 בקיץ 2009.
הסדרה עוסקת במערכת יחסים בין אלונה שדה, בת למשפחת בעלי צימרים בעמוקה, לבין נמרוד ארצי, צעיר עשיר בן למשפחה עשירה שבא להתארח עם חברו ואחותו בצימרים.
אלונה מייצגת בסדרה את אליזבת בנט, וארצי, כנרמז משמו, את מר דארסי.
דמויות נוספות תואמות במידה כללית לדמויות בספר "גאווה ודעה קדומה".
שמה של הסדרה מבוסס על המשפט הפותח את הספר בתרגומה של לינור: כלומר, מה שנחוץ לרווק הוא רעיה.
עלילת הסיפור מתחילה בביקור של בני משפחת ארצי וחברים בצימרים של משפחת שדה ושכניהם.
אלונה, בתם של בעלי אחד הצימרים, היא גרושה ואם לילדה בת 15, אשר עדיין מקיימת קשר מזדמן ואקראי עם בעלה לשעבר כשהוא מגיע לישראל מאלסקה.
היא נתקלת בגבר הצעיר ממנה, ארצי, ובתחילה נראה שהם אינם מתלהבים אחד מן השני ואף סולדים זה מזה, אך לאט לאט מתפתחת ביניהם משיכה והערכה וכמובן אהבה.
במקביל מתפתח קשר בין אחותה של אלונה, נטע, לחברו הטוב של ארצי, בן-גל, אך כאשר האורחים עוזבים את הצימרים ארצי אינו מעודד את חברו להמשיך את הקשר, נטע מחכה לצלצול ממנו עד בוש ולא מבינה מדוע אינו מתקשר.
המצב ממשיך להסתבך כאשר בעלה לשעבר של אלונה מגיע מאלסקה לביקור, ופוצח ברומן עם נגה, אחותו של ארצי.
בין היתר מקלקל קשר זה את הפגישה הראשונה של ארצי ואלונה בביתו, וגורם בהמשך לכך שזהר, בתה של אלונה, בורחת בלילה מקמפינג עם אבא שלה, לאחר שהיא כועסת על כך שהוא הביא איתו לטיול את נגה והם ישנו יחד.
במהלך החיפוש אחרי זהר מתחברים הקצוות, ארצי אוסף אותה מהכביש ומחזיר אותה הביתה, ובין היתר כך מיושרים ההדורים, ארצי מוצא את דרכו ללבה של אלונה, ובן-גל חוזר אל נטע.
אלונה שדה - (מגולמת על ידי השחקנית יעל הדר): גיבורת הסדרה, בת דמותה של אליזבת בנט מ"גאווה ודעה קדומה".
היא גרושה, אם לילדה בת 15 ומנהלת מערכת יחסים מזדמנת עם בעלה לשעבר המגיע מדי פעם בלי התראה מוקדמת לישראל.
היא נאה ושנונה, אך לא יצאה עם אף גבר אחר מאז הפרידה מבעלה.
נמרוד ארצי (מגולם על ידי השחקן דן שפירא): גבר צעיר, יזם הייטק, עשיר ובן למשפחה עשירה.
בן דמותו של מר דארסי ב"גאווה ודעה קדומה".
למרות התאהבותו באלונה הוא מתנהג איתה בהזדמנויות שונות בהתנשאות, וגורם לה להרגיש שהוא "עושה לה טובה" שהוא מוכן ומעוניין לצאת איתה.
אורה ומיכה שדה (מגולמים על ידי השחקנים חנה לסלאו ומוטי כץ): הוריהם של אלונה ונטע.
אורה ומיכה הם בני זוג כפריים בעלי הכנסה נמוכה, המנהלים צימרים בעמוקה ומקווים לחתן את הבנות עם גבר שווה.
נטע שדה (מגולמת על ידי השחקנית נטע ריסקין): אחותה הצעירה של אלונה, בת דמותה של מיס ג'יין בנט, שבספר "גאווה ודעה קדומה" היא דווקא האחות הבכורה.
נטע מתאהבת בחברו של ארצי, עומר בן-גל, וכמו בספר המקורי - הוא אוהב אותה אבל ארצי משפיע עליו לא להתחבר אליה בשל ההבדלים ביניהם.
עומר בן-גל (מגולם על ידי השחקן פיני טבגר): בן דמותו של בינגלי מ"גאווה ודעה קדומה", הוא חברו הטוב של ארצי, צעיר פחות נאה, פחות מבוסס ועם פחות ביטחון עצמי.
הוא מתאהב בנטע אך מושפע בקלות על ידי ארצי לא להתקשר אליה שוב, עד אשר ארצי מבין שטעה בהתערבותו אחרי שאלונה נוזפת בו על כך בחריפות.
זהר (זורקי) (מגולמת על ידי השחקנית לירון כרקוקלי): בתה של אלונה מנישואיה שהתפרקו.
נערה עצמאית ודעתנית, שאין לה מקבילה ישירה בספר "גאווה ודעה קדומה" אך ניכר שדמותה ואופיה מבוססים במידה רבה על דמותה של לידיה, האחות הצעירה והמרדנית של אליזבת, שכמו זהר, בורחת ונעלמת.